
Tämä asiakirja on tiivistelmä opetussuunnitelman keskeisistä sisällöistä ja arvioinnin perusteista.
Laukaan perusopetuksen OPS on kokonaan luettavissa osoitteessa: https://peda.net/laukaa/pops

OPETUSSUUNNITELMA PERUSTUU OPPIMISKÄSITYKSEEN, JONKA MUKAAN OPPILAS ON AKTIIVINEN TOIMIJA. 
· Oppilas asettaa tavoitteita ja ratkaisee ongelmia sekä itsenäisesti että yhdessä muiden kanssa. 
· Myönteiset tunnekokemukset, oppimisen ilo ja uutta luova toiminta edistävät oppimista ja innostavat kehittämään omaa osaamista.
· Oppiminen tapahtuu vuorovaikutuksessa toisten oppilaiden, opettajien ja muiden aikuisten sekä eri yhteisöjen ja oppimisympäristöjen kanssa. 
· Oppiminen on yksin ja yhdessä tekemistä, ajattelemista, suunnittelua, tutkimista ja näiden prosessien monipuolista arvioimista.
· Oppilaita ohjataan myös ottamaan huomioon toimintansa seuraukset ja vaikutukset muihin ihmisiin ja ympäristöön. 
· Yhdessä oppiminen edistää oppilaiden luovan ja kriittisen ajattelun ja ongelmanratkaisun taitoja sekä kykyä ymmärtää erilaisia näkökulmia. 
· Oppiminen on monimuotoista ja sidoksissa opittavaan asiaan, aikaan ja paikkaan.
· Oppimaan oppimisen taitojen kehittyminen on perusta tavoitteelliselle ja elinikäiselle oppimiselle.
· Tietojen ja taitojen oppiminen on kumuloituvaa ja se vaatii usein pitkäaikaista ja sinnikästä harjoittelua.
· Oppimisprosessin aikana vahvistetaan oppilaan minäkuvaa sekä pystyvyyden tunnetta ja itsetuntoa 
· Monipuolisen myönteisen ja realistisen palautteen antaminen ja saaminen

PERUSOPETUKSEN ARVOPOHJA
· Oppilaan ainutlaatuisuus ja oikeus hyvään opetukseen
· Ihmisyys, sivistys, tasa-arvo ja demokratia
· Kulttuurinen moninaisuus rikkautena
· kestävän elämäntavan välttämättömyys

LAAJA-ALAISET OPPIMISEN TAVOITTEET
Laaja-alaisella osaamisella tarkoitetaan tietojen, taitojen, arvojen, asenteiden ja tahdon muodostamaa kokonaisuutta. Osaaminen tarkoittaa myös kykyä käyttää tietoja ja taitoja tilanteen edellyttämällä tavalla. Laaja-alaisen osaamisen lisääntynyt tarve nousee ympäröivän maailman muutoksista. Ihmisenä kasvaminen, opiskelu, työnteko sekä kansalaisena toimiminen nyt ja tulevaisuudessa edellyttävät tiedon- ja taidonalat ylittävää ja yhdistävää osaamista.
Arvot, oppimiskäsitys ja toimintakulttuuri luovat perustan osaamisen kehittymiselle. Kukin oppiaine rakentaa osaamista oman tiedon- ja taidonalansa sisältöjä ja menetelmiä hyödyntäen.
1. Ajattelu ja oppimaan oppiminen (L1)
2. Kulttuurinen osaaminen, vuorovaikutus ja ilmaisu (L2)
3. Itsestä huolehtiminen ja arjen taidot (L3)
4. Monilukutaito (L4)
5. Tieto- ja viestintäteknologinen osaaminen (L5)
6. Työelämätaidot ja yrittäjyys (L6)
7. Osallistuminen, vaikuttaminen ja kestävän tulevaisuuden rakentaminen (L7)

OPPIAINEIDEN KESKEISET TAVOITTEET, SISÄLLÖT JA ARVIOINTI VIIDENNELLÄ LUOKALLA.

ÄIDINKIELI JA KIRJALLISUUS
· rakentavan palautteen antaminen ja saaminen
· muiden ottaminen huomioon puhuen, kirjoittaen ja sähköisissä alustoissa 
· oman mielipiteen esittäminen ja perustelu
· lyhyt valmisteltu puheenvuoro, väittely
· draaman keinot, runot, räpit
· syvennetään omaa lukutaitoa
· opitaan ymmärtämään erilaisia lukustrategioita: ennakointi, silmäily, tekstin syvälukeminen, muistiinpanojen tekeminen, tiivistäminen, kertaaminen, nautiskeleva lukeminen
· erilaisten tekstityyppien tunnistaminen: kertova, kuvaava, ohjaava ja kantaaottava. 
· monipuolisten tietolähteiden käyttö, tiedon luotettavuuden arviointi, tekstien arviointi ja lähdekriittisyys
· sijamuodot, verbien taipuminen persoona- ja aikamuodoissa
· lauseenjäsenista tutustutaan: subjekti, objekti ja predikaatti
· harjoitellaan sivulausetyyppejä: alistuskonjunktiosivulauseet, relatiivisivulauseet ja epäsuorat kysymyslauseet
· jaetaan omaa lukukokemusta esimerkiksi vinkkauksin, draaman keinoin, kirjoittamalla ja arvioimalla
· luetaan toisten tekstejä ja annetaan ja saadaan palautetta vertaiselta
· erilaisten tekstien tuottaminen ja omien ajatusten kielentäminen sekä monilukutaidon kehittäminen
· oikeinkirjoituksen vahvistaminen: oikeinkirjoituksen ja tekstien rakenteiden hallitseminen
· vuoropuhelun käyttö teksteissä
· eettinen toimiminen verkossa yksityisyyttä ja tekijänoikeuksia kunnioittaen 
· vahvistetaan oppilaan kielitietoisuutta: opetettujen kielen käsitteiden ymmärtäminen ja käyttö
· lukudiplomi
· tutustutaan laajemmin omaan ja muihin kulttuureihin ja kieliin omaa kielellistä ja kulttuurista identiteettiä rakentaen

MATEMATIIKKA
· harjoitellaan graafista ohjelmointia
· Syvennetään ja varmennetaan kymmenjärjestelmää ja peruslaskutoimituksia. Lukualueena pääsääntöisesti 0 - 100 000 000
· Pyöristäminen ja tuloksen suuruusluokan arviointi desimaaliluvuilla ja luonnollisilla luvuilla
· Peruslaskutoimitukset desimaaliluvuilla.
· Murtoluvun kertominen ja jakaminen luonnollisilla luvuilla
· Prosentin käsite. Prosentin, murtoluvun ja desimaaliluvun yhteys
· Negatiiviset luvut lukusuoralla
· Lukujonotaidot ja säännönmukaisuuksien ymmärtäminen
· Geometrian käsitteiden oppiminen ja harjoittelu ja luokittelu. 
· Piirin, pinta-alan laskeminen
· Yksikkömuunnokset yleisimmillä mittayksiköillä
· Taulukoiden ja diagrammien lukutaito

YMPÄRISTÖOPPI
· ihmisen rakenne, elintoiminnot, kasvu ja kehitys
· seksuaalisuus ja ihmisen lisääntyminen
· murrosikä
· identiteetti
· ihmissuhteet
· arjen terveystottumukset
· päihteet
· Eurooppa
· materiaalit ja aineet
· elämää metsissä ja soilla
· jokamiehenoikeudet
· vuodenajat, vuorokausi
· maapallo
· maailmankaikkeus
· identiteetti
· laitteiden toimintaperiaatteet ja rakenteet
· arjen teknologiaa
· Aasia
· muut maanosat
· maa- ja kallioperä
· yhteyttäminen
· energia
· ilmastonmuutos
· ihmiskunnan globaali hyvinvointi
· kestävä kehitys 

ENGLANTI
Oppilaan tulee hallita 5. luokan jälkeen:
· yleisimpiä arkikielen verbien yleispreesens ja kestopreesens
· substantiivien yksikkö- ja monikkomuotoja ja artikkelien a, an ja the käyttö
· genetiivin muodostaminen
· persoona-, osoitus- ja indefiniittipronominien käyttöä lauseissa
· kysymyssanat ja kysymyslauseet preesensissä
· yleisimpiä prepositioita ja niiden käyttö aika- ja paikkailmaisuissa
· lyhyiden adjektiivien vertailu
· ajanilmaisut: kuten kello, viikonpäivät, kuukaudet ja vuorokaudenajat

USKONTO
· Raamatun luomiskertomus syventäen
· UT:n kertomuksia ja Jeesuksen opetuksia syventäen (esim. Vuorisaarna)
· Armo ja anteeksiantamus
· Isä Meidän -rukous syventäen
· Kirkkovuoden juhlat ja muut kirkolliset pyhät sekä niihin liittyvät tavat
· Kirkolliset toimitukset (kaste, konfirmaatio, ehtoollinen, avioliittoon vihkiminen, hautajaiset)
· Kirkkotaide, -arkkitehtuuri, symboliikka
· Hengellinen musiikki, laulut, virret ja rukoukset
· Yhteisvastuu
· Muut kristilliset seurakunnat syventäen
· Luokkatovereiden ja lähiympäristön uskonnollinen elämä
· Tutustumista Suomen muihin kristillisiin kirkkokuntiin ja Suomen herätysliikkeisiin
· Tunnetaidot ja arkipäivän etiikka
· Vapaus ja vastuu
· Diakonia - apua lähelle ja kauas
· Rakkauden kaksoiskäsky – lähimmäisen rakkaus
· Ajankohtaiset ja oppilaiden omaan elämään liittyvät ilmiöt ja pohdinnat
ELÄMÄNKATSOMUSTIETO
· hyvyyden ilmeneminen ajatuksissa ja teoissa
· ihmisen kyky pahuuteen (esimerkkien tarkastelu lähipiiristä ja kauempaa)
· etiikan perusteita
· teon tarkoitus ja seuraus
· omien tekojen ja valintojen perustelu ja vastuu
· seksuaalinen identiteetti ja sen vaikutus elämän valintoihin
· eri maiden, kulttuurien ja ihmisten näkemyksiä elämästä ja maailmasta
· maailman kulttuuriperintö, UNESCO
· elämän synty, tieteellisen maailmanselityksen perusteita ja vertailua legendoihin ja myyttisiin, myös uskonnollisiin selityksiin
· kotikansainvälisyys (oman koulun ja asuinalueen kansainvälisyyden merkkejä ja ilmiöitä)
· maahanmuuton, pakolaisuuden, kansainvaellusten yms. käsitteiden, syiden ja seurausten pohdintaa
· mielipiteiden ilmaisu ja perustelu (vaikutuskeinojen tarkastelua; faktat, tunteet, auktoriteetit, kokemus, tutkimukset, manipulointi)
· luonto taiteilijoiden innoituksen lähteenä
· elämän evoluutio

HISTORIA
· Esihistoriallinen aika ja sivilisaation synty
· Vanha aika ja antiikin perintö
· Keskiaika

TAITO- JA TAIDEAINEET sekä LISÄTIETOA KAIKISTA ALAKOULUSSA OPETETTAVISTA OPPIAINEISTA:
· oppiainekohtaiset tavoitteet löytyvät seuraavasta osoitteesta: https://peda.net/laukaa/pops/luku13/13-4_oppiaineet






NUMEROARVIOINNIN PERUSTEET LUOKAT 4 - 6
Näiden kriteerien tarkoituksena on yhtenäistää koulun arviointia. Suoritukset arvioidaan suhteessa oppilaiden kehitystasoon ja opetussuunnitelman tavoitteisiin. Yleiset kriteerit kuvaavat oppilaan opintomenestystä arvosanoilla 4 - 10. Numeroarvostelussa työskentelytaidot arvioidaan osana oppiaineen arviointia. Nämä kriteerit esitellään oppilaille ja heidän huoltajilleen lukuvuoden alussa.
Erinomainen (10)
· Oppilas on saavuttanut oppiaineen tavoitteet täysin ja pystyy hyödyntämään ja soveltamaan oppimaansa töissään ja tehtävissään. Hän kykenee kriittiseen ajatteluun ja ongelmanratkaisuun. Hän työskentelee oma-aloitteisesti ja tavoitteellisesti sekä osallistuu rakentavasti oppituntien kulkuun. Hän suoriutuu erinomaisesti tehtävistään, on aktiivinen oppija ja käyttää oppisisältöjen ulkopuolista tietoa oppiaineen aihepiiristä tai osoittaa erityistä harrastuneisuutta.
Kiitettävä (9)
· Oppilas on saavuttanut oppiaineen keskeiset tavoitteet kiitettävästi ja pystyy yleensä hyödyntämään ja soveltamaan oppimaansa töissään ja tehtävissään. Hän työskentelee oma-aloitteisesti ja itsenäisesti. Hän suoriutuu hyvin tehtävistään ja osallistuu aktiivisesti oppituntien kulkuun. Hän on kiinnostunut oppiaineesta.
Hyvä (8)
· Oppilas on saavuttanut oppiaineen keskeiset tavoitteet ja pystyy usein hyödyntämään oppimaansa töissään ja tehtävissään. Hän työskentelee yleensä itsenäisesti ja vastuullisesti. Hän tekee työnsä hyvin ja osallistuu oppituntien kulkuun rakentavasti.
Tyydyttävä (7)
· Oppilas on saavuttanut oppiaineen keskeiset tavoitteet, muuta hän pystyy vain ajoittain hyödyntämään oppimaansa töissään ja tehtävissään. Hän selviytyy perustehtävistä. Hänen työskentelynsä on ajoittain vaihtelevaa ja passiivista.
Kohtalainen (6)
· Oppilas on saavuttanut oppiaineen keskeiset tavoitteet puutteellisesti ja pystyy vain harvoin hyödyntämään oppimaansa töissään ja tehtävissään. Hänen työskentelynsä on passiivista ja hänen selviytymisensä perustehtävistä tuottaa vaikeuksia. Hän osallistuu oppituntien kulkuun harvoin.
Välttävä (5)
· Oppilas on saavuttanut vain joitakin oppiaineen keskeisistä tavoitteista. Hänen työskentelynsä on erittäin passiivista ja hänen on vaikea selviytyä perustehtävistä. Hän osallistuu oppituntein kulkuun vain harvoin ja asenne koulutyöhön on melko kielteinen.
Hylätty (4)
· Oppilaan työskentely on heikkoa ja tuesta huolimatta hän ei ole saavuttanut oppiaineen keskeisiä tavoitteita. Oppilas on erittäin passiivinen ja suhtautuu välinpitämättömästi tai kielteisesti koulutyöhön. Hän ei selviydy perustehtävistä.
· Vuosiluokan oppimäärään sisältyvät opinnot hyväksytysti suorittanut oppilas siirtyy seuraavalle luokalle. Jos oppilaalla ei ole hyväksyttyä suoritusta jostakin aineesta, varataan hänelle mahdollisuus lukuvuoden päätyttyä osoittaa saavuttaneensa hyväksytyt tiedot ja taidot hylätyssä aineessa. Mikäli oppilas ei ole suorittanut opintoja hyväksytysti tai jos se on yleisen koulumenestyksen vuoksi tarkoituksenmukaista, oppilas voidaan jättää luokalle. Oppilaan huoltaja voi tehdä esityksen oppilaan jättämisestä yleisen koulumenestyksen vuoksi vuosiluokalle.

